

**การจัดอบรม**

**“การวัดการแพร่แปลกปลอมของสถานีทดลองประกอบกิจการวิทยุกระจายเสียง”**

ด้วยสำนักงานคณะกรรมการ กิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) จะจัดให้มีการอบรมการวัดการแพร่แปลกปลอมของสถานีทดลองประกอบกิจการวิทยุกระจายเสียง เพื่อให้ผู้เข้ารับการอบรมมีความรู้ ความเข้าใจการเกิดการรบกวนทางความถี่ต่อวิทยุการบิน  
โดยมีสาเหตุมาจากสถานีวิทยุกระจายเสียง และสามารถทำการวัดการแพร่แปลกปลอมของสถานีได้  
อย่างถูกต้อง โดยผู้ผ่านการสอบ ภาคทฤษฎี และปฏิบัติจะมีคุณสมบัติเป็นผู้ผ่านการอบรมการวัดการแพร่แปลกปลอมของสถานี เพื่อนำไปเป็นคุณสมบัติข้อหนึ่งในการขอขึ้นทะเบียนกับสำนักงาน กสทช. เป็นผู้ทดสอบ  
ตามประกาศ คณะกรรมการ กิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์การแพร่แปลกปลอมของสถานีทดลองประกอบกิจการวิทยุกระจายเสียง

**หัวข้อการอบรม**

1. กฎ ระเบียบที่เกี่ยวข้อง
2. ผลกระทบจากการแพร่แปลกปลอมที่ก่อให้เกิดปัญหาต่อระบบควบคุมจราจรทางอากาศ
3. ทฤษฎีเทคนิคพื้นฐานของสถานีวิทยุกระจายเสียง
4. ระบบสายนำสัญญาณ และการแพร่กระจายคลื่น
5. ทฤษฎีสายอากาศ
6. การตรวจสอบและวิธีการแก้ไขปัญหาในระบบส่งสัญญาณวิทยุกระจายเสียง
7. วิธีการวัดและสาธิตการแพร่แปลกปลอม

**คุณสมบัติผู้เข้าอบรม**

1. มีสัญชาติไทย อายุไม่ต่ำกว่า ๒๐ ปีบริบูรณ์ มีภูมิลำเนาอยู่ในประเทศไทย
2. สำเร็จการศึกษาในสาขาอิเล็กทรอนิกส์ ไฟฟ้าสื่อสาร โทรคมนาคม หรือสาขาที่เทียบเท่าในระดับไม่ต่ำกว่าประกาศนียบัตรวิชาชีพ (ปวช.)

**เอกสารในการสมัคร**

1. ใบสมัครตามแบบที่แนบท้าย
2. สำเนาบัตรประชาชน จำนวน ๑ ฉบับ
3. สำเนาทะเบียนบ้าน จำนวน ๑ ฉบับ
4. สำเนาหลักฐานการศึกษาที่แสดงว่าเป็นผู้มีคุณวุฒิทางการศึกษาตรงตามคุณสมบัติผู้เข้ารับการอบรม

**ตารางการจัดอบรม**

|  |  |  |
| --- | --- | --- |
| **ครั้งที่** | **จังหวัด** | **วันที่** |
| ๑ | กรุงเทพมหานคร | ๓๑ พฤษภาคม – ๒ มิถุนายน ๒๕๕๙ |
| ๒ | นครราชสีมา | ๑๕ – ๑๗ มิถุนายน ๒๕๕๙ |
| ๓ | เชียงใหม่ | ๒๕ – ๒๗ กรกฎาคม ๒๕๕๙ |
| ๔ | กรุงเทพมหานคร | ๒๙ – ๓๑ สิงหาคม ๒๕๕๙ |

**การสมัครเข้ารับการอบรม**

ผู้สนใจเข้ารับการอบรมสามารถยื่นใบสมัครพร้อมเอกสารในการสมัครได้ด้วยตนเอง หรือส่งใบสมัครพร้อมเอกสารทางไปรษณีย์มาที่ สำนักรับรองมาตรฐานวิศวกรรมในกิจการกระจายเสียงและโทรทัศน์ สำนักงาน กสทช. เลขที่ ๑๑๙๓ อาคารเอ็กซิม ชั้น L ถนนพหลโยธิน แขวงสามเสนใน เขตพญาไท กรุงเทพฯ ๑๐๔๐๐ หรือทางอีเมล [bc\_approval@nbtc.go.th](mailto:bc_approval@nbtc.go.th) โดยไม่มีค่าใช้จ่ายในการอบรมแต่อย่างใด

**เกณฑ์การผ่านการอบรม**

1. ผู้ที่จะสามารถเข้าสอบภาคทฤษฎีตามหลักสูตรนี้ได้ ต้องมีเวลาเข้ารับการอบรมในหัวข้อที่กำหนดรวมแล้วไม่น้อยกว่า ๑๖ ชั่วโมง
2. การสอบภาคทฤษฎีจะจัดขึ้นในวันสุดท้ายของการอบรมในแต่ละครั้ง ผู้ที่จะสามารถผ่านการสอบภาคทฤษฎีได้ต้องทำคะแนนได้ไม่น้อยกว่าร้อยละ ๗๐
3. ผู้ที่ผ่านการสอบภาคทฤษฎีจึงจะมีสิทธิเข้าสอบภาคปฏิบัติ โดยสำนักงาน กสทช. จะจัดให้มีการสอบภาคปฏิบัติในช่วงเวลาที่เหมาะสมภายหลังจากที่มีการสอบภาคทฤษฎีแล้ว

**รายละเอียดอื่นๆ**

1. สำนักงาน กสทช. จำกัดจำนวนผู้เข้ารับการอบรมครั้งละไม่เกิน ๖๐ คน
2. สำนักงาน กสทช. จัดอาหารกลางวัน และอาหารว่างให้ผู้เข้ารับการอบรมทุกวัน
3. ผู้เข้ารับการอบรมจะต้องจัดการการเดินทางและที่พักด้วยตนเอง

**Facebook : อบรมด้านเทคนิควิทยุFM**  